


UGNIAGESIŲ APSAUGINĖS APRANGOS
TECHNINĖ SPECIFIKACIJA
 Skyrius
BENDRIEJI REIKALAVIMAI

1. Apsauginė ugniagesių apranga (toliau – apranga) apsaugo ugniagesius gelbėtojus (toliau – dėvėtojas) nuo karščio ir ugnies gesinant gaisrus ir atliekant gelbėjimo darbus lauke bei pastatuose. 
2. Apranga sudaryta iš dviejų dalių dėvimų kartu: ugniagesio striukė (toliau – striukė) ir ugniagesio puskombinezonis (toliau – kelnės). Striukė, dėvėtojui stovint tiesiai, turi dengti kelnes nuo juosmens 30±5 cm, matuojant ilgiausioje vietoje. Kartu su pasiūlymu turi būti pateikti gamintojo dokumentai, patvirtinantys atitikimą reikalavimui – gamintojo techniniai dokumentai, drabužio modelio brėžiniai arba gaminio katalogas, kuriame nurodyti gatavo gaminio matmenys.
3. Apranga turi atitikti galiojančio standarto LST EN 469:2020 „Apsauginė ugniagesių apranga. Apsauginės ugniagesių aprangos darbinių charakteristikų reikalavimai.“ (arba lygiaverčio) (toliau – standartas EN 469)  darbinių charakteristikų reikalavimus ir šioje specifikacijoje keliamus reikalavimus. Atitikčiai įrodyti kartu su pasiūlymu turi būti pateikta gamintojo deklaracija arba bandymų protokolai, patvirtinantys gaminio atitiktį šiam standartui.
4. Aprangai turi būti atliktas EB tipo tyrimas pagal standartą EN 469 ir turi būti pateiktas galiojantis EB tipo tyrimo sertifikatas, išduotas nepriklausomos nuo suinteresuotų šalių notifikuotos įstaigos. EB tipo tyrimo sertifikate turi būti nurodomi tyrimo rezultatai, sertifikato išdavimo sąlygos ir patvirtintam modeliui identifikuoti reikalingi aprašymai bei brėžiniai. 
5. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu (toliau – Tvarkos aprašas), patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, aprangos gamybai naudojamų medžiagų komponentų rinkinys arba kiekvienas sluoksnis atskirai turi atitikti Tvarkos aprašo 1 priede pateiktame produktų, kurių viešiesiems pirkimams ir pirkimams taikytini minimalūs aplinkos apsaugos kriterijai sąraše nurodytiems tekstilės gaminiams Tvarkos aprašo 2 priedo 9.1 punkte nurodytus visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Tvarkos aprašo 2 priedo IX skyriuje „Tekstilės gaminiai“ (atitiktį reikalavimams įrodantys dokumentai, pateikiami su pasiūlymu: Paskelbtosios (notifikuotos) institucijos atliktų bandymų protokolai (kurie pateikiami kartu su EB tipo sertifikatu pagal standartą EN 469), patvirtinantys medžiagų sudėtį, ARBA nepriklausomos trečiosios šalies išduotas galiojantis gaminio sertifikatas (OEKO-TEX® Standard 100, EU Ecolabel ar lygiavertis).
6. Apranga turi būti nauja, nenaudota, be gamybos, medžiagų, apdailos ir komplektavimo defektų, pagaminta ne anksčiau kaip prieš 12 mėnesių iki atitinkamos aprangos partijos pristatymo dienos.
7. Kiekvienam perduotam aprangos komplektui – striukei ir kelnėms – suteikiama ne trumpesnė kaip 24 mėnesių garantija, skaičiuojama nuo jos perdavimo Perkančiajai organizacijai dienos. Garantiniu laikotarpiu dėl gamybos, medžiagų, konstrukcijos ar surinkimo trūkumų atsiradę defektai šalinami tiekėjo sąskaita.
8. Gamintojas įsipareigoja pagal poreikį pagaminti siūlomo modelio iki 5 proc. nuo bendro užsakomo kiekio nestandartinių dydžių aprangą. Šių dydžių gamyba įskaičiuojama į bendrą pasiūlymo kainą ir papildomai neapmokama.
9. Techninėje specifikacijoje konkretūs modeliai, šaltiniai, standartai, konkretūs procesai ar prekės ženklai, patentai, tipai, konkreti kilmė arba gamyba apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ir procesus, nepriklausomai nuo to, ar šalia yra prierašas „arba lygiavertis“, ir lygiavertiškumą privalo įrodyti).

 SKYRIUS
TECHNINIAI REIKALAVIMAI

10. [bookmark: _Hlk132614748]Aprangos gamybai naudojamų medžiagų Pagaminta iš aramidinių ir (arba) kitų savaime liepsnai atsparių pluoštų komponentų rinkinį (toliau – komponentų rinkinys) turi sudaryti šie sluoksniai: išorinė medžiaga, drėgmės barjeras, šilumą izoliuojantis įdėklas ir pamušalas. Šilumą izoliuojantis įdėklas nebūtinas, kaip atskiras daugiasluoksnio drabužio sluoksnis, jeigu aprangos gamybai naudojamos erdvinės 3D struktūros medžiagos. Su pasiūlymu turi būti pateiktas aprangos gamybai naudojamų medžiagų komponentų rinkinio aprašymas.
10.1. Išorinė medžiaga turi būti pagaminta iš aramidinių ir (ar) kitų savaime liepsnai atsparių pluoštų. Antistatinėms savybėms užtikrinti gali būti naudojami antistatiniai pluoštai.
10.2. Drėgmės barjeras – dviejų komponentų mikroporinė membrana.
10.3. Šilumą izoliuojantis įdėklas – 100 % aramidas. Jeigu aprangos gamybai naudojamos erdvinės 3D struktūros medžiagos, kurių dėka šilumą izoliuojantis įdėklas nebūtinas, kaip atskiras daugiasluoksnio drabužio sluoksnis, turi būti pateiktas išsamus 3D struktūros aprašymas, paaiškinant kaip susiformuoja šilumą izoliuojantis sluoksnis.
10.4. [bookmark: _Hlk134770090]Pamušalo pagrindas – aramidinis pluoštas, ne mažiau, kaip 50 %. 
10.5. Su pasiūlymu turi būti pateikti aprangos gamybai naudojamų medžiagų gamintojo techniniai dokumentai, arba paskelbtosios (notifikuotos) institucijos atlikto bandymo protokolai, arba kiti lygiaverčiai įrodymai, kuriuose būtu tiksli ir išsami informacija, patvirtinanti aprangos gamybai naudojamų medžiagų atitikimą reikalavimams (išorinio audinio pluoštinė sudėtis ir pynimas, drėgmės barjero, šilumą izoliuojančio įdėklo ir pamušalo – pluoštinė sudėtis), .
11. [bookmark: _Hlk38540387]Bendras daugiasluoksnio drabužio medžiagų komponentų rinkinio nominalus paviršinis tankis neturi viršyti 650 g/m². Turi būti pateikti gamintojo dokumentai, patvirtinantys atitikimą reikalavimui.
12. Apranga pagal standarto EN 469 6.2.1.3, 6.2.1.4, 6.2.4, 6.3.1 punktus turi atitikti antro lygmens reikalavimus (žymėjimas: X2, Y2 ir Z2). 
13. [bookmark: _Hlk131754358]Prie striukės ir kelnių turi būti pritvirtintos dvispalvės (geltona/sidabrinė/geltona) atgalinio atspindžio fluorescuojančios arba jungtinių savybių medžiagos juostos (toliau – atgalinio atspindžio juosta). Juostos plotis turi būti ne mažesnis, kaip 5,0 cm.
13.1. Atgalinio atspindžio juostos turi atitikti standarto EN 469 6.2.6 punkto reikalavimus, užtikrinti ugniagesio matomumą iš visų pusių ir apjuosti aprangos rankovių, kojų ir liemens sritis.

 SKYRIUS
UGNIAGESIO STRIUKĖS MODELIO APRAŠYMAS

14.  Striukė tiesaus silueto,  užsegama užtrauktuku su greito išsegimo funkcija ir priesiuvu, kuris užsegamas kibiu tekstiliniu užsegimu. Striukė su neišsegamu pamušalu, nugara ilgesnė nei priekinė dalis.
15. Krūtinės aukštyje kišenė (kairėje priekinėje striukės pusėje), pritaikyta nešiojamai radijo stočiai. Virš kišenės turi būti prisiūtos velkės arba juostelės (nešiojamos radijo stoties antenai prilaikyti ir (ar) žibintuvėliui pritvirtinti ir pan.).
16. Rankovės anatomiškai išformuotos ir specialiai lenktos, siekiant atkartoti natūralią rankos būseną bei užtikrinti optimalų judesių laisvumą (rankovių konstrukcijoje turi būti numatyti įsiuvai, klostės, intarpai ir pan.). 
17. Rankovių apačios plotis reguliuojamas velkėmis, viduje įsiūti megztos medžiagos rankogaliai, priglundantys prie riešo, su angomis nykščiui.
18. Striukės nugaroje, viršutinėje dalyje, kibiais tekstiliniais užsegimais prisegamas nuimamas informacinis užrašas su pareigų pavadinimu ar kitu su perkančiąja organizacija suderintu tekstu (toliau – užrašas) (1 pav.). Užrašo medžiagos terminis atsparumas turi būti analogiškas striukės išorinei medžiagai.
18.1. Užrašas rašomas didžiosiomis raidėmis, raidžių aukštis ne mažesnis kaip 2,5 cm. Raidės turi turėti šviesą atspindinčių savybių. Šviesą gali atspindėti ir visas užrašas. Tada medžiagos terminis atsparumas turi būti analogiškas atgalinio atspindžio juostai.
18.2. Užrašus, pagal pirkėjo užsakymą, tiekia pardavėjas.
19. Striukės apačioje ir rankovių apačioje iš vidaus prisiuvamos vandens nepraleidžiančios medžiagos detalės. 
20. Drėgmės barjeras įdėtas į visą gaminį iki vandens nepraleidžiančios medžiagos gaminio apačioje.
21. Striukės konstrukcijoje tūri būti numatyta galimybė dėvėtojui patikrinti visus vidinius sluoksnius ir membraną (iš abejų pusių) dėl pažeidimų.
[image: ]
1 pav. Informacinio užrašo pavyzdys
 Skyrius
UGNIAGESIO KELNIŲ MODELIO APRAŠYMAS
22. Kelnės su petnešomis, sutvirtintomis nugaroje. Priekyje petnešos su greito reguliavimo sagtimis. 
23. Kelnės reguliuojamos ties juosmeniu (guma, velkės ar pan.), užtikrinant dėvėtojui galimybę kelnes prisiderinti pagal savo kūną.
24. Kelių sritis sutvirtinta antsiuvais iš 100 proc. silikonizuoto paraaramido (arba lygiavertės ne blogesnių savybių medžiagos) ir kelių apsaugos įdėklais, apsaugančiais kelius nuo smūgių ir kito mechaninio poveikio. 
25. Kelnių apačioje iš vidaus prisiuvamos vandens nepraleidžiančios medžiagos detalės.
26. Drėgmės barjeras įdėtas nuo juosmens iki vandens nepraleidžiančios medžiagos gaminio apačioje.
27. Kelnių konstrukcijoje tūri būti numatyta galimybė dėvėtojui patikrinti visus vidinius sluoksnius ir membraną (iš abejų pusių) dėl pažeidimų.
Skyrius
APRANGOS DYDŽIŲ ŽYMĖJIMAS
28.  Apranga gaminama ir ženklinama pagal jos dydžius, pagrįstus kūno matmenimis, išmatuotais centimetrais. Matavimo procedūros ir matmenų žymėjimas turi atitikti galiojančių standartų LST EN ISO 8559-1 „Drabužių dydžių žymėjimas. 1 dalis. Kūno matavimai skirtos antropometrinės apibrėžtys“, LST EN ISO 8559-2 „Drabužių dydžių žymėjimas. 2 dalis. Pirminių ir antrinių matmenų rodikliai“ ir LST EN 13402-3 „Drabužių dydžių žymėjimas. 3 dalis. Dydžių ženklinimas pagal kūno matmenis ir intervalus“ reikalavimus ir šios specifikacijos reikalavimus.
29. Ženklinimo etiketėje turi būti ūgį ir dydį nurodančios piktogramos (2 pav.). Krūtinės apimtis, liemens apimtis ir ūgis piktogramoje turi būti pažymėti intervalais pagal standarto LST EN 13402-3 reikalavimus ir šios specifikacijos reikalavimus. Intervalai – tai esančių kūno matmenų ribos (2-3 lentelės).Virš piktogramos turi būti nurodytas standartinis dydžio kodas (ūgis/dydis) (pvz.: 184/XL).
30.  Turi būti pateikta siūlomos aprangos matų lentelė (gatavo gaminio išmatavimų lentelė). Aprangos matmenys pagal ūgius ir dydžius turi būti nurodyti lentelėje, o matavimo vietos brėžinyje. 



2 lentelė. Aprangos standartiniai ūgiai
	Ūgis, cm
	160
	168
	176
	184
	192
	200
	208

	Ribos, cm
	156-164
	164-172
	172-180
	180-188
	188-196
	196-204
	204-212




3 lentelė. Aprangos raidiniai kodai
	Dydis (raidinis kodas)
	XXS
	XS
	S 
	M
	L
	XL
	XXL
	3XL

	Krūtinės apimties ribos, cm
	70-78
	78-86
	86-94
	94-102
	102-110
	110-118
	118-126
	126-138



[image: ]
2 pav. Aprangos dydžio žymėjimo piktogramos pavyzdys
 Skyrius
APRANGOS ŽENKLINIMAS IR PAKAVIMAS

31. Kiekviena aprangos dalis turi turėti įskaitomą ir nedviprasmišką, ilgalaikę ir patvarią ženklinimo etiketę, kuri turi būti patikimai pritvirtinta ant kelnių ir striukės pamušalo lengvai prieinamoje ir gerai matomoje vietoje. Ženklinimas turi būti lietuvių kalba ir atitikti šiuos reikalavimus:
 ženklinimo etiketėje turi būti ši informacija:
· gamintojas, prekės ženklas arba kita gamintojo identifikavimo priemonė;
· dydžio žymėjimas (pagal šios specifikacijos reikalavimus);
· pagaminimo data (metai, mėnuo);
· apsauginės ugniagesio aprangos piktograma (3 pav.), kurioje turi būti standarto EN 469 žymuo ir data bei nurodyti darbinių charakteristikų lygmenys: X2, Y2 ir Z2.  
· kita pagal standartą LST EN ISO 13688 (arba lygiavertį) informacija.
[image: ] 
3 pav. Piktogramos  „Apsauginė ugniagesių apranga“ pavyzdys
32. Apranga turi būti sukomplektuota. Striukė ir kelnės sulankstyti ir įdėti kartu į vieną maišelį. Ant maišelio lipduku tvirtinama etiketė, kurioje nurodomas gamintojo pavadinimas, gaminio pavadinimas, ūgis ir dydis.
33. [bookmark: _Hlk132360451]Komplektai pakuojami į kartonines dėžes pagal Perkančiosios organizacijos pateikiamą paskirstymą. Ant dėžės pritvirtintoje etiketėje turi būti ši informacija: gamintojo pavadinimas, gaminio pavadinimas, perkančiosios įstaigos pavadinimas, dydžiai ir kiekiai.
34. Komplektai pakuojami į tvirtas (atsparias ilgam sandėliavimui ir daugkartiniams transportavimams) kartonines dėžes pagal dydžius. Vienoje dėžėje turi būti tik vieno ūgio ir dydžio gaminiai. Kiekviena dėžė turi būti paženklinta ne mažiau kaip ant dviejų jos šonų tvirtinamomis etiketėmis su ilgai išliekančia ryškiai matoma informacija: gavėjo pavadinimas, gamintojo (tiekėjo) pavadinimas, tikslus gaminio pavadinimas (turi atitikti nurodytą sutartyje), dydžiai ir jų kiekiai, sutarties data ir numeris, užsakymo data ir numeris. Dėžės turi būti sunumeruotos bei turi būti pateiktas pakavimo lapas.
35. Prie kiekvieno aprangos komplekto turi būti pritvirtintas informacinis lapas. Visa informacija turi būti pateikta dėvėtojui lietuvių kalba ir turi atitikti standarto EN 469 8.2 punkto „Gamintojo teikiama informacija“ reikalavimus. 
______________

